บรูค (Brook)

 บรูค - Brook 

“ลูกเรือคนที่ 8” นักดนตรีประจำกลุ่มโจรสลัดหมวกฟาง อดีตเคยเป็นกัปตันคนที่ 2 ของกลุ่มโจรสลัดรุมบ้าแห่งทะเลเวสท์บลู อายุ :90 ปี

วันเกิด : 3 เมษายน

ส่วนสูง : 277ซม.

ค่าหัว : 33 ล้านเบรี

ฉายา : “นักดาบฮานาอุตะ”

ผลปิศาจที่กินเข้าไป : ผลโยมิโยมิ (ยมโลก) สายพารามีเซีย

สีประจำตัว : สีดำและสีขาว

เปรียบได้กับสัตว์อะไร : ม้า

กลิ่นประจำตัว : ชา

เครือญาติที่ปรากฏในเรื่อง : ไม่มี ไม่ได้ถูกกล่าวถึง

เกี่ยวกับบรูค

กลุ่มโจรสลัดรุมบ้าของบรูคนั้น ถูกโจมตีด้วยโจรสลัดอีกกลุ่ม และเนื่องจากอาวุธที่กลุ่มโจรสลัดลึกลับนั้นเป็นพิษ ทำให้ทุกคนต้องตายในเวลาไม่นาน

ก่อนที่จะตาย บรูคจึงขอให้คนที่ยังมีชีวิตอยู่บรรเลงเพลง บันทึกไว้ในโทนไดอัล และบรูคที่จะคืนชีพชึ้นมาเนื่องจากผลปิศาจนั้น จะนำโทนไดอัลไปให้ “ลาบูน” ปลาวาฬแสนรักของกลุ่มโจรสลัดรุมบ้า ที่รอคอยอยู่ที่แหลมเด็กแฝด หน้าแกรนด์ไลน์เอง

สาเหตุที่บรูคมีสภาพเป็นโครงกระดูก เนื่องจากวิญญาณหาร่างต้นไม่เจอ กว่าจะเจอ ร่างกายของเขาก็เน่าเปื่อยเหลือเพียงแค่โครงกระดูกแล้ว

บรูคเป็นคนอารมณ์ดี ลามก และชอบการเสี่ยง หลังจากได้เงาของเขาคืนมา โดยการช่วยเหลือของกลุ่มโจรสลัดหมวกฟาง บรูคก็ได้เข้ากลุ่มโจรสลัดหมวกฟาง ตามคำชวนของลูฟี่

บรูคเป็นนักดนตรีที่เก่งมาก เขาอ้างว่าสามารถเล่นเครื่องดนตรีได้ทุกประเภทเลยทีเดียว

ความสามารถของบรูค

บรูคเป็นนักดาบคนที่สองของกลุ่มหมวกฟาง เขาใช้วิชาดาบเดี่ยวในการต่อสู้ และยังสามารถสีไวโอลินเป็นเพลงทำให้ศัตรูง่วงนอนได้อีกด้วย